
[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 17 septembrie 2014               

PL-x  387/2014                     


AVIZ
asupra propunerii legislative pentru desemnarea activului funcţional al societăţii comerciale Fortus SA Iaşi unitate strategică de importanţă naţională şi suplimentarea bugetului Ministerului Finaţelor publice din Fondul de rezervă bugetară al Guvernului, prevăzut în bugetul de stat pentru anul 2014
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru desemnarea activului funcţional al societăţii comerciale Fortus SA Iaşi unitate strategică de importanţă naţională şi suplimentarea bugetului Ministerului Finaţelor publice din Fondul de rezervă bugetară al Guvernului, prevăzut în bugetul de stat pentru anul 2014, trimisă cu adresa nr. P.l. x. 387 din 2 septembrie 2014 şi înregistrată cu nr. 4c-11/854 din 3 septembrie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din 24 iunie 2014.
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din 17 septembrie 2014.

Propunerea legislativă are ca obiect de reglementare desemnarea activului funcţional al societăţii comerciale Fortus SA Iaşi unitate strategică de importanţă naţională şi suplimentarea bugetului Ministerului Finanţelor Publice din fondul de rezervă bugetară la dispoziţia Guvernului, prevăzut în bugetul de stat pentru anul 2014.

 Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ nr.437/18.04.2014. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a propunerii legislative, deoarece se impune reformularea prezentei propuneri în conformitate cu exigenţele de tehnică legislativă, pentru a se asigura un limbaj şi stil juridic specific normativ, concis, sobru şi clar, cu respectarea strictă a regulilor gramaticale şi de ortografie, a logicii şi coerenţei frazelor, conform legii nr.24/2000.
În raport de obiectul şi conţinutul reglementării,  propunerea legislativă  face parte din categoria legilor ordinare. 
                              PREŞEDINTE,                                              SECRETAR,

                       Bogdan Liviu CIUCĂ                         Sorin Constantin STRAGEA
Consilier,Alexandra Muşat

